ଦୁର୍ଗାପ୍ରସାଦ ପଟ୍ଟନାୟକ

ଦୁର୍ଗା ପ୍ରସାଦ ପଟ୍ଟନାୟକ (୧୮ ମାର୍ଚ୍ଚ ୧୯୧୮ - ୨୦୦୨) ଜଣେ ଚିତ୍ରଶିଳ୍ପୀ, ଲେଖକ ଓ ଶିଶୁ ସାହିତ୍ୟିକ ଥିଲେ । ସେ ଭୂଇଁ ତଳେ ତଳେ ପୁସ୍ତକ ପାଇଁ ୧୯୮୮ରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।http://odishasahityaakademi.org/English/sahitya-award5.php

ସଂକ୍ଷିପ୍ତ ଜୀବନୀ
ଦୁର୍ଗା ପ୍ରସାଦ ବନାରସ ହିନ୍ଦୁ ବିଶ୍ୱବିଦ୍ୟାଳୟରୁ ଆର୍ଟ ଏଣ୍ଡ ଆର୍କିଟେକ୍ଚରରେ ସ୍ନାତକୋତ୍ତର, ପିଏଚ୍ ଡି ଏବଂ ଚିତ୍ରକଳାରେ କଲିକତାରୁ ଡିପ୍ଲୋମା ଉପାଧି ପ୍ରାପ୍ତ ହୋଇଥିଲେ । ତାଙ୍କ କଳାକୃତିମାନ ଓଡ଼ିଶା ଲଳିତ କଳା ଏକାଡ଼େମୀ, ଉତ୍କଳ ବିଶ୍ୱବିଦ୍ୟାଳୟ, ଭାରତୀୟ ରେଳବାଇ, ଅଲ୍ ଇଣ୍ଡିଆ ପ୍ରେସ୍ କନଫରେନ୍ସ ଆଦି ଅନୁଷ୍ଠାନମାନଙ୍କରେ ଏବଂ ଭୁବନେଶ୍ୱର, ବାରାଣସୀ, ଡେରାଡ଼ୁନ, ଦିଲ୍ଲୀ, ଲକ୍ଷ୍ନୌ, ରାଉରକେଲା, କଲିକତା, ମହୀଶୁର ଆଦି ସ୍ଥାନମାନଙ୍କରେ ପ୍ରଦର୍ଶିତ ହୋଇଥିଲା । ସେ ଓଡ଼ିଶାର ଲୋକକଳା ଓ ତାଳପତ୍ର ଚିତ୍ରଣ ଆଦି କଳାରେ ଗବେଷଣା କରିଥିଲେ । ବନାରସ ହିନ୍ଦୁ ବିଶ୍ୱବିଦ୍ୟାଳୟରେ କଳା ଓ ଇତିହାସ ବିଭଗରେ ଅଧ୍ୟାପନା କରି ଅବସର ନେଇଥିଲେ । ଚିତ୍ରକଳା ପାଇଁ ସେ ଭାରତ ସରକାରଙ୍କଠାରୁ ୯ ଥର, ଓଡ଼ିଶା ସରକାରଙ୍କଠାରୁ ୫ ଥର ଓ ୟୁନେସ୍କୋ ତରଫରୁ ପୁରସ୍କୃତ ହୋଇଥିଲେ ।
 ସାହିତ୍ୟ ସର୍ଜନା 
ଦୁର୍ଗା ପ୍ରସାଦ ଓଡ଼ିଆ ଶିଶୁ ସାହିତ୍ୟର ଜଣେ ଅଗ୍ରଣୀ ସ୍ରଷ୍ଟା ଥିଲେ । ସେ ସର୍ବ ଭାରତୀୟ ଶିଶୁ ସାହିତ୍ୟ ସମିତିର ସଭାପତି ଥିଲେ । ଶିଶୁ ସାହିତ୍ୟ ପାଇଁ ସେ ୧୫/୧୬ ଥର ପୁରସ୍କୃତ ହୋଇଥିଲେ । ଶିଶୁମାନଙ୍କ ପାଇଁ କବିତା, ଗଳ୍ପ, ଉପନ୍ୟାସ, ପ୍ରବନ୍ଧ ଆଦି ସରଳ ଭାଷାରେ ଲେଖିଯାଇଛନ୍ତି ।
 ରଚନାବଳୀ 
 ଶିଶୁ ଗଳ୍ପ 
 ନଈ ବହିଲା
 ଟୁଆଁଟୁଇଁଙ୍କ ଚାଷ 
 ତପନର ସପନ ୧୯୬୩
 ଭୂଆଁଟିଏ ୧୯୭୭
 ଗୋଟିଏ ଥିଲା ପିଲା
 ସତ୍ୟରେ ସାତ ପାପୀ
 ମୁଁ ଯାଉଛି ଲଢ଼ିବି
 ଭୂଇଁ ତଳେ ତଳେ
 ଟୁଆଁଟୁଇଁଙ୍କ ଘର ୧୯୬୦
 ତାଙ୍କ ନୂଆ ଘର
 ଶିଶୁ କବିତା 
 ବାଘର ଚିଠି
 ସିଂହର ଘର
 ଖରା ବର୍ଷା ଗୀତ
 ଦଶଟି କଥା ଗୀତରେ
 ଦେଖରେ ପିଲେ ବାଘ
 ଶିଶୁ ନାଟକ 
 ଅଙ୍କୁର
 ଅଛୁଆଁ
 ମାଷ୍ଟ୍ରେ
 ବୈତରଣୀ ମେସ୍
 ଶିଶୁ ପ୍ରବନ୍ଧ 
 କଳିଯୁଗ ଭେଣ୍ଡା
 ନାରଦ କହିଲେ
 ଗଙ୍ଗା
 ଯୁଗ ଯୁଗର କଳା
 ଇଂରାଜୀ 
 Bimbadhar Varma ୧୯୯୩https://books.google.co.in/books/about/B_Varma.html?id=PvnVAAAAMAAJ&redir_esc=y
 Palmleaf Etchings of Orissa ୧୯୮୯

 ସମ୍ମାନ ଓ ପୁରସ୍କାର 
 ୧୯୫୯ - ଭାରତ ସରକାର ଆୟୋଜିତ ଶିଶୁ ସାହିତ୍ୟ ପ୍ରତିଯୋଗିତାରେ ପୁରସ୍କୃତ ଟୁଆଁ ଟୁଇଁଙ୍କ ଘର ପାଇଁ
 ୧୯୬୦ - ଭାରତ ସରକାର ଆୟୋଜିତ ଶିଶୁ ସାହିତ୍ୟ ପ୍ରତିଯୋଗିତାରେ ପୁରସ୍କୃତ ତାଙ୍କ ନୂଆ ଘର ପାଇଁ
 ୧୯୮୮ - ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଭୂଇଁ ତଳେ ତଳେ ପାଇଁ
 ଅଖିଳ ଭାରତ ସଂସ୍କୃତ ମହାସଭା ତରଫରୁ କଳା ଚୂଡ଼ାମଣି'' ଉପାଧି
 ୧୯୭୨ - ଲଳିତ କଳା ଏକାଡ଼େମୀ ପୁରସ୍କାରchrome-extension://efaidnbmnnnibpcajpcglclefindmkaj/https://gcacodisha.nic.in/wp-content/uploads/2022/02/vista-brochure.pdf
 ଆଧାର 

ଶ୍ରେଣୀ:୧୯୧୮ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ